《舟行 其二》
清代·商盘

花信番番至，东风胜剪刀。春寒添𦂱毼，濑浅阁𦨴艚。

赤豹宁无从，芳兰尚有皋。溯洄吟未罢，出听舞鲸鳌。

作者简介：（1701—1767）浙江会稽人，字宝意，号苍雨。雍正八年进士，任编修，后出为云南元江知府，卒于顺宁。自幼工诗，才名与厉鹗并称，佳句颇多。精音律，谈吐幽默，所至名士均为之倾倒。有《质园诗集》。